行旺角心血來潮想食車仔麵 上網搵車仔麵搵到村爺爺所以就去試試。睇食評話係高檔車仔麵，原來只係麵同餸分開，我原本想叫豬腸雞翼腸仔，叫完豬腸見到只有4舊仔，心諗我叫三餸姐都唔洗比咁少下嘛，最後我叫左兩份豬腸一份雞翼，滷水雞翼得兩隻仲要唔入味，豬腸好硬咬唔爛而且分量都真係算少。男朋友叫左豬腸牛肋條炸雞翼，牛肋條唔差。我本身想叫瀨粉點知冇所以點左油麵，有些少鹼水味，豬骨湯還好，滷水汁我加左兩次都冇味，認真失望，兩碗麵加兩個可樂要成$101，車仔麵黎講好似貴左少少。一定冇下次！